Kit Longfors fra Limfjordsøen Jegindø er desperat: Hun efterlyser denne kjole, som ved en fejl er blevet solgt fra en strikkeudstilling hos den lokale købmand i påsken. Foto: Facebook Vis mere Kit Longfors fra Limfjordsøen Jegindø er desperat: Hun efterlyser denne kjole, som ved en fejl er blevet solgt fra en strikkeudstilling hos den lokale købmand i påsken. Foto: Facebook

Måske husker du historien om Kit Longfors fra den lille Limfjordsø Jegingø ved Thyholm og hendes højtelskede hjemmestrikkede kjole, som var forsvundet?For nogle uger siden skrev vi her på bt.dk om Kits kjole, som var blevet solgt ved en fejl. Kit Longfors havde lånt kjolen ud til den lokale garnbutik, og her kom ejeren til at sælge kjole til en begejstret kunde.Derfor efterlyste den ulykkelige Kit Longfors kjolen på Facebook, og hendes opslag blev delt over 22.000 gange og fik et væld af kommentarer. Også her på bt.dk vakte historien om den helt særlige stikkjole opsigt.Men hvad Kit Longsfors dengang troede var umuligt, er nu blevet virkelighed:I fredags fik hun kjolen tilbage.- Det er vidunderligt. Jeg har lige vasket den og stået og nydt den, siger Kit Longfors til Dagbladet Holstebro/Struer Hele lørdagen havde hun kjolen på, da hun havde hele sin familie på besøg. Også selv om solen bagte, og kjolen egentlig er beregnet til at have på om vinteren.Det var en kvinde på øen, der havde set efterlysningen på Facebook, og hun genkendte køberen, som Kit Longfors havde beskrevet som 'damen med det smukke hår.'- Så begyndte jeg at tude, for så vidste jeg jo, at min kjole var i live, siger Kit Longfors til avisen.

Kvinden, der havde købt Kits kjole, er fra Fyn, men har sommerhus på Jegindø. Kit Longfors cyklede selv ud for at tale med kvinden, da hun hørte, at hun var tilbage på øen. Da hun hørte historien, tilbød hun med det samme at sælge kjolen til Kit igen. - Så fortalte jeg hende historien, og hun fortalte, at det var hendes mand, der fandt kjolen til hende. Og så kørte jeg i banken og tilbage til hende for at betale den tusindkrone-seddel, hun havde givet for kjolen. I fredags kom hun så med den, og så byttede vi med en buket markblomster, siger Kit Longfors avisen.